turjo4nis/wikipedia-bn-dump-20250701 huggingface dataset:
জন ডো

জন ডো নাম-পরিচয়হীন কোন পুরুষ বা তাদের একটি দলের জন্য প্রচলিত এমন একটি নাম যা আইনগত আলোচনা এবং আইনগত পদক্ষেপ গ্রহণের ক্ষেত্রে ব্যবহার করা হয়। এই নামটি সাধরনত মার্কিন যুক্তরাষ্ট্রে প্রচলিত। পুরুষ শবদেহ বা মুমূর্ষু রোগী যার পরিচয় ও নাম জানা যায়নি তাদের ক্ষেত্রেও এই নামটি ব্যবহার করা হয়। অপরদিকে নাম-পরিচয়বিহীন এ ধরনের নারীর ক্ষেত্রে জেইন ডো নামটি ব্যবহৃত হয়। আর যদি শিশু হয় তবে বেবি ডো বা প্রিসিয়াস ডো নামটি ব্যবহার করা যেতে পারে। এছাড়া ডো কোন পরিবারের শেষ নাম হিসেবেও ব্যবহৃত হতে পারে। যেমন: জেমস ডো বা জুডি ডো। কিন্তু যুক্তরাষ্ট্র ছাড়া অন্যান্য ইংরেজি-ভাষী দেশে এই প্রথাটি খুব একটা প্রচলিত নয়। জন ডো'র পাশাপাশি সমার্থক রিচার্ড রো নামটিও প্রচলিত আছে। তবে জন ডো-ই বর্তমানে বেশি ব্যবহৃত হয়।

তথ্যসূত্র 

আইনগত কল্পকাহিনী
অস্তিত্বহীন মানুষ
অ্যানড্রোমিডা ছায়াপথ

অ্যানড্রোমিডা ছায়াপথ (আইপিএ: /ænˈdrɒmədə/) ধ্রুবমাতা মণ্ডলের অন্তর্গত একটি কুণ্ডলিত ছায়াপথ। এর অপর নাম ধ্রুবমাতা বা মেসিয়ার ৩১ বা এম৩১ বা এনজিসি ২২৪। প্রাচীন রচনা এবং তথ্যসূত্র অনুযায়ী একে অনেক সময়ই গ্রেট অ্যানড্রোমিডা নীহারিকা বলা হয়ে থাকে। এটি পৃথিবী থেকে আনুমানিক ২.৫ মিলিয়ান আলোক বর্ষ দূরে অবস্থিত। অ্যানড্রোমিডা হল আমাদের আকাশগঙ্গা ছায়াপথের সবচেয়ে নিকটবর্তী প্রধান ছায়াপথ। এই ছায়াপথটির নাম পৌরাণিক রাজকুমারী এন্ড্রোমিডার নাম অনুসারে রাখা হয়।অ্যান্ড্রোমিডা ছায়াপথ হল স্থানীয় ছায়াপথ সমুহের সবচেয়ে বড় ছায়াপথ যার প্রতিবেশী হিসেবে আমাদের আকাশগঙ্গা, ট্রায়ান্গুলাম ছায়াপথ সহ আরো অনেক ছোট ছায়াপথ রয়েছে।

টীকা

তথ্যসূত্র 

কুণ্ডলিত ছায়াপথ
ধ্রুবমাতা মণ্ডল
মেসিয়ার বস্তু
এনজিসি বস্তু
পিজিসি বস্তু
ইউজিসি বস্তু
প্রাচীনকাল থেকে জ্ঞাত জ্যোতির্বৈজ্ঞানিক বস্তু
খোইসীয় ভাষাসমূহ

খোইসান ভাষাগুলি (; ) আফ্রিকা মহাদেশের সবচেয়ে ছোট ভাষা পরিবার গঠন করেছে। এই পরিবারের সদস্য ভাষার সংখ্যা ৪০-এর কম, এবং এগুলিতে প্রায় ৩ লক্ষ আফ্রিকান লোক কথা বলেন। কিন্তু এই ভাষা পরিবারের ভাষাগুলি তাদের শীৎকার ব্যঞ্জনধ্বনির ব্যবহারের জন্য বহুল পরিচিত। এই ভাষাগুলি মূলত আফ্রিকার দক্ষিণাঞ্চলে কালাহারি মরুভূমির আশেপাশে অ্যাঙ্গোলা থেকে দক্ষিণ আফ্রিকা পর্যন্ত বিস্তৃত এলাকায় প্রচলিত। তবে সান্দাওয়ে ও হাতসা নামের দুইটি খোইসান ভাষা উত্তরে তানজানিয়াতে প্রচলিত।

"খোই-খোইন" নামের হটেনটট গোত্র এবং নামিবিয়ার নামা অঞ্চলের বুশম্যান "সান" গোত্রের নাম থেকে ভাষাগুলির "খোইসান" নামকরণ করা হয়েছে। খোইসান ভাষাগুলিতে দুই-তৃতীয়াংশের মত ভাষার ভাষাভাষীর সংখ্যা হাজারেরও কম। নামা ভাষায় প্রায় দেড় লক্ষ লোক কথা বলেন। তানজানিয়ায় প্রচলিত সান্দাওয়ে ভাষায় প্রায় ৭০,০০০ লোক কথা বলেন। অনেক খোইসান ভাষাই আজ বিলুপ্তির পথে। খ্রিস্টান মিশনারি ও অন্যান্যরা প্রায় অর্ধেক সংখ্যক খোইসান ভাষার লিখিত রূপ দিয়েছেন।

বর্তমানে তারা কালাহারি মরুভূমিতে সীমাবদ্ধ, প্রাথমিকভাবে নামিবিয়া এবং বতসোয়ানা এবং কেন্দ্রীয় তানজানিয়া রিফট উপত্যকায়।

টুকিটাকি 
 জনপ্রিয় ইংরেজি চলচ্চিত্র 'The Gods Must Be Crazy ও এর সিকুয়েলগুলিতে মূল কৃষ্ণাঙ্গ আফ্রিকান চরিত্রটি একটি খোইসান ভাষায় কথা বলে।

রচনা ও গ্রন্থপঞ্জি 
 Barnard, A. (1988) 'Kinship, language and production: a conjectural history of Khoisan social structure', Africa: Journal of the International African Institute 58 (1), 29-50.
 Güldemann, Tom and Rainer Vossen. 2000. Khoisan. In Heine, Bernd and Derek Nurse, eds., African languages: an introduction, 99-122. Cambridge: Cambridge University Press.
 Köhler, O. (1971) 'Die Khoe-sprachigen Buschmänner der Kalahari', Forschungen zur allgemeinen und regionalen Geschichte. (Festschrift Kurt Kayser). Wiesbaden: F. Steiner, 373–411.
 Starostin G. (2003) A lexicostatistical approach towards reconstructing Proto-Khoisan. Mother Tongue, vol. VIII.
 Treis, Yvonne (1998) 'Names of Khoisan languages and their variants', in Schladt, Matthias (ed.) Language, Identity, and Conceptualization among the Khoisan. Köln: Rüdiger Köppe, 463–503.
 Vossen, Rainer (1997) Die Khoe-Sprachen. Ein Beitrag zur Erforschung der Sprachgeschichte Afrikas. Köln: Rüdiger Köppe.

তথ্যসূত্র

বহিঃসংযোগ 
 কর্নেল বিশ্ববিদ্যালয়ে খোইসান ভাষার উপর গবেষণা
 এথ্‌নোলগ অনুসারে খোইসান ভাষাগুলির বংশলতিকা
Map showing distribution of San languages and pronunciation of "clicks"  at the Working Group of Indigenous Minorities in Southern Africa (WIMSA)
"Khoesan languages" at Web Resources for African Languages by Jouni Filip Maho

 
ভাষা পরিবার
প্রস্তাবিত ভাষা পরিবার
আইল অব ম্যান

আইল অব ম্যান (  অথবা  ) বা মান (Mann) হল যুক্তরাজ্যের সাথে সম্পর্কিত একটি স্বায়ত্বশাসিত দ্বীপ অঞ্চল। এটি আইরিশ সাগরে আয়ারল্যান্ড ও ব্রিটিশ দ্বীপপুঞ্জের মধ্যবর্তী স্থানে অবস্থিত। রাজা তৃতীয় চার্লস হলেন আইল অব ম্যানের রাষ্ট্রপ্রধান এবং তার উপাধি হলো লর্ড অব মান (Lord of Mann)। রাজার পক্ষে একজন লেফটেন্যান্ট গভর্নর দ্বীপের শাসনকার্য পরিচালনা করেন। দ্বীপটি যুক্তরাজ্যের অংশ নয়, কিন্তু এর বৈদেশিক সম্পর্ক, প্রতিরক্ষা, ও সুশাসন নিশ্চিত করার দায়িত্ব যুক্তরাজ্যই পালন করে। আইল অব ম্যান ইউরোপীয় ইউনিয়নেরও অংশ নয়। এটি ছয়টি কেল্টীয় জাতির একটি। এখানকার লোকেরা কেল্টীয় মাংক্স ভাষাতে কথা বলেন।

তথ্যসূত্র

বহিঃসংযোগ 

 সিআইএ ওয়ার্ল্ড ফ্যাক্টবুক - আইল অব ম্যান জন্য তালিকা
 আইল অফ ম্যান নিউস
 আইল অব ম্যান (ইউরোপীয় ইউনিয়ন) প্রাদো মধ্যে পাসপোর্ট বিবরণ 
 ম্যাঙ্কস সরকার A comprehensive site covering many aspects of Manx life from fishing to financial regulation
 আইল অফ ম্যান বিমানবন্দর 

 

সেলটিক জাতি
ম্যান
প্রাক্তন নরওয়েজীয় উপনিবেশ
রাজমুকুটে নির্ভরশীল
 ম্যান
দ্বীপ রাষ্ট্র
নরওয়েজীয় সাম্রাজ্য
ইউরোপীয় ইউনিয়নের বিশেষ অঞ্চল
ব্রিটিশ দ্বীপপুঞ্জ
ইউরোপের নির্ভরশীল অঞ্চল
বিস্কায়া উপসাগর

বিস্কায়া উপসাগর বা গাস্কইন উপসাগর (, স্পেনীয় ভাষায়: Golfo de Vizcaya; বাস্ক ভাষায়: Bizkaiko Golkoa; ফরাসি ভাষায়: Golfe de Gascogne; ;  অক্সিতঁ ভাষায়: Golf de Gasconha) উত্তর আটলান্টিক মহাসাগরের একটি উপসাগর। এটি ফ্রান্সের পশ্চিম উপকূলে ব্রেস্ত শহর থেকে শুরু হয়ে ফ্রান্স-স্পেন সীমান্ত হয়ে স্পেনের উত্তর উপকূল বরাবর ওর্তেগাল অন্তরীপ পর্যন্ত বিস্তৃত। স্পেনীয় প্রদেশ বিস্কায়া (Vizcaya)-র নামে এর স্পেনীয় ও ইংরেজি নামকরণ করা হয়েছে। ফ্রান্সে অবশ্য এটিকে দক্ষিণ-পশ্চিমের প্রাক্তন প্রদেশ গাস্কইনের নামে গাস্কইন উপসাগর (Golfe de Gascogne গল্‌ফ্‌ দ্য গাস্কঞ) নামে ডাকা হয়। স্পেনের উত্তর উপকূলে বিস্কায়া উপসাগরটির দক্ষিণ অংশকে কান্তাব্রীয় সাগর (Mar Cantábrico) নামেও ডাকা হয়।

বিস্কায়া উপসাগর অত্যন্ত ঝঞ্ঝাবিক্ষুব্ধ এবং অনেক সম্প্রতিও এখানে ঝড়ে পড়ে বহু জাহাজ ও যাত্রী নিখোঁজ হয়েছেন। তবে বর্তমানে আবহাওয়ার পূর্বাভাস এবং জাহাজের উন্নতি হবার ফলে দুর্ঘটনার সংখ্যা কম।

তথ্যসূত্র 

ফ্রান্সের উপসাগর
স্পেনের উপসাগর
আটলান্টিক মহাসাগরের ভূবেষ্টিত উপসাগর
ফ্রান্স–স্পেন সীমান্ত
পশ্চিম ইউরোপের ভূগোল
দক্ষিণ ইউরোপের ভূগোল
ইটিএইচ জুরিখ

ইটিএইচ জুরিখ সুইজারল্যান্ডের জুরিখে অবস্থিত একটি বিজ্ঞান ও প্রযুক্তি বিশ্ববিদ্যালয়। একে মাঝে মাঝে Swiss Federal Institute of Technology নামে ডাকা হয়। এর মূল জার্মান নাম হচ্ছে Eidgenössische Technische Hochschule Zürich যার সংক্ষিপ্ত করলে দাঁড়ায় ETHZ; এই সংক্ষেপণটিও দাপ্তরিক কাজে ব্যবহার করা হয়। এই প্রতিষ্ঠানটি সরাসরি সুইজারল্যান্ডের কেন্দ্রীয় অর্থনৈতিক সম্পর্ক, শিক্ষা ও গবেষণা অধিদপ্তর-এর অধিভূক্ত।

বিখ্যাত প্রাক্তন ছাত্র 
 ভিলহেল্ম কনরাড র‌ন্টগেন
 আলবার্ট আইনস্টাইন
 আলফ্রেড ওয়ের্নার

মাস্টার প্রোগ্রাম 
 Master of Advanced Studies in Finance

টীকা ও তথ্যসূত্র

বহিঃসংযোগ 
 ETH Zürich
 ETH juniors- Official Junior Enterprise of the ETH Zurich
 PSI (Paul Scherrer Institute)
 EMPA (EMPA, research body of the ETH domain)
 UniPoly rowing match
 Polyparty
 Polyball
 United Visions (campus TV)
 VSETH (student association)
 SiROP (Student Research Opportunities Program)

ইটিএইচ ইনস্টিটিউট
সুইজারল্যান্ডের বিশ্ববিদ্যালয়
১৮৫৪-এ প্রতিষ্ঠিত
১৮৫৪-এ প্রতিষ্ঠিত শিক্ষাপ্রতিষ্ঠান
বাহাউল্লাহ

বাহাউল্লাহ (আরবী: بهاء الله , ঈশ্বরের মর্যাদা) (নভেম্বর ১২, ১৮১৭ - মে ২৯, ১৮৯২) বাহাই ধর্ম-এর প্রতিষ্ঠাতা। জন্মসূত্রে তার নাম ছিল মির্জা হুসাইন আলী (ফার্সি: میرزا حسینعلی )। বাবি পয়গম্বরদের ধারায় তিনি সমাপ্তি তথা পূর্ণতা এনেছেন বলে তিনি দাবী করেছেন। আরও বিস্তৃত ভাবে চিন্তা করলে তিনি নিজেকে ঈশ্বরের চূড়ান্ত বিকশিত রূপ বলেও দাবী করেছেন। তিনি পয়গম্বর তথা ঈশ্বরের দূতদের যে ধারায় এসেছেন বলে দাবী করেছেন তা সবচাইতে বিস্তৃত। এই ধারার সূচনা হয়েছে আদম-এর মাধ্যমে। পরবর্তীকালে এই ধারাতেই সকল ইব্রাহিমীয় ধর্মের দূতরা এসেছেন এবং জরথুস্ত্র ধর্ম ও ভারতীয় ধর্ম এবং অন্যান্য আরও কিছু ধর্মের দূতবৃন্দও এই একই ধারার অনুসারী বলে তিনি উল্লেখ করেছেন। বাহাই বিশ্বাসী লোকেরা বাহাউল্লাহকে একটি নতুন ধর্মের প্রবক্তা (যীশু- এর মত) এবং আদমের ধারায় আগত পয়গম্বর হিসেবে দেখে থাকে। বাহাউল্লাহ অনেকগুলো ধর্মীয় পুস্তক লিখেছেন। এর মধ্যে উল্লেখযোগ্য হচ্ছে কিতাব-ই-আক্বদাস এবং কিতাব-ই-ইক্বান। তিনি প্যালেস্টাইনের বাহ্‌জি অঞ্চলে মৃত্যুবরণ করেন এবং সেখানেই তার সমাধি অবস্থিত। এই অঞ্চলটি বর্তমানে ইসরাইলের অন্তর্গত।

তথ্যসূত্র

বহিঃসংযোগ 
 বাহাউল্লাহ-এর জীবন - একটি চিত্রময় বর্ণনা

ইরানি পয়গম্বর
ধর্মীয় লেখক
ধর্মীয় নেতা
প্রাক্তন মুসলিম
১৯১৭-এ জন্ম
১৮৯২-এ মৃত্যু
ধর্ম প্রবর্তক
১৮১৭-এ জন্ম
মিলেভা মেরিক

মিলেভা মেরিক (ডিসেম্বর ১৯, ১৮৭৫ - আগস্ট ৪, ১৯৪৮) ছিলেন পদার্থবিজ্ঞানী আলবার্ট আইনস্টাইনের প্রথম স্ত্রী (১৯০৩-১৯১৯) এবং তার তিন সন্তানের জননী। তিনি একাধারে আইনস্টাইনের সহকর্মী এবং সহধর্মিণী ছিলেন। ধারণা করা হয় তিনি আইনস্টাইনের প্রথম পর্যায়ের গবেষণা কাজ ও আবিষ্কারসমূহের ক্ষেত্রে অবদান রেখেছিলেন। কিন্তু তার অবদান কতখানি ছিল বা তার গুরুত্ব কতটুকু সে বিষয়ে নিশ্চিত কিছু জানা যায়নি।

জীবনী

বিবাহ এবং পরিবার

মৃত্যু

বহিঃসংযোগ
১৮৭৫-এ জন্ম
১৯৪৮-এ মৃত্যু
সার্বীয় বিজ্ঞানী
সার্বীয় গণিতবিদ
আলবার্ট আইনস্টাইন
আইনস্টাইন পরিবার
২০শ শতাব্দীর নারী বিজ্ঞানী
ইহুদি

ইহুদি বা যিহূদী (, ; ) হল ঐতিহাসিক ইস্রায়েল ও যিহূদা রাজ্যের ইস্রায়েলীয় ও ইব্রীয়দের থেকে উদ্ভূত একটি নৃধর্মীয় গোষ্ঠী এবং একটি জাতি। ইহুদি জাতিসত্তা, জাতীয়তা ও ধর্ম দৃঢ়ভাবে আন্তঃসম্পর্কিত। কারণ হলো, ইহুদিধর্ম হলো ইহুদিদের জাতিগত ধর্ম। যদিও ধর্মকর্ম পালনের ক্ষেত্রে কঠোর নিয়মানুবর্তিতা থেকে নিয়মহীনতার মত ভিন্নতা পরিলক্ষিত হয়।

ইহুদিরা মূলত একটি জাতি বা ধর্মীয় জনগোষ্ঠী, যারা ইস্রায়েল জাতির অন্তর্গত এবং জাতিগতভাবে ইহুদি ধর্মের অনুসারী। আব্রাহামের পুত্র ইসহাক, তার পুত্র যাকোব ওরফে ইসরাইল (ইস্রাঈল বা ইস্রায়েল)–এর বংশধরগণ বনী ইসরাঈল নামে পরিচিত। যাকোবের বারো পুত্রের নামে বনী-ইস্রায়েলের বারোটি গোষ্ঠীর জন্ম হয় যার মধ্যে ইয়াহুদা'র নাম থেকে ইহুদি শব্দটি এসেছে।

তথ্যসূত্র 

 
ইহুদি ধর্ম
সেমেটিক জাতি
ইহুদি ও ইহুদিধর্ম
প্রাচীন নিকট প্রাচ্যের ব্যক্তি
ইউরোপের জাতিগোষ্ঠী
মধ্যপ্রাচ্যের জাতিগোষ্ঠী
উত্তর আফ্রিকার জাতিগোষ্ঠী
দক্ষিণ এশীয় জনগোষ্ঠী
জাতিগত-ধর্মীয় গোষ্ঠী
ইসরায়েলি ব্যক্তি
ধর্মীয় পরিচয়
রাজা নবকৃষ্ণ স্ট্রিট

রাজা নবকৃষ্ণ স্ট্রিট (Raja Nabakrishna Street): কলকাতা শহরের উত্তর-পূর্ব দিকে অবস্থিত রাস্তা, রাস্তাটি উত্তর কলকাতার হাতিবাগান সংলগ্ন গ্রে-স্ট্রিট ও শোভাবাজার সংলগ্ন রবীন্দ্র সরণির মধ্যে সংযোগ স্থাপন করেছে। রাস্তাটি রাজা নবকৃষ্ণ দেব (ইং ১৭৩৩-১৭৯৭) (Raja Nabakrishna Deb)-এর নামে নামকরণ করা হয়েছে॥ এই রাস্তায় শোভাবাজার রাজবাড়ি, কালিকৃষ্ণ দেবের রাজবাড়ি ও শেঠ আনন্দরাম জয়পুরিয়া কলেজ অবস্থিত। শোভাবাজারের দুই রাজবাড়ি ও রাজ পরিবারের দুর্গাপূজা ছাড়াও সুতানুটি পরিষদ দ্বারা পরিচালিত সুতানুটি উৎসব, যা ২৪শে আগস্ট কলকাতা শহরের প্রতিষ্ঠা দিবস হিসাবে শোভাবাজার রাজবাড়ির নাট মন্দিরে অনুষ্ঠিত হয়।

ইতিহাস 
বলা হয়ে থাকে যে শোভাবাজার রাজবাড়ির দুর্গাপূজা কলকাতার সবথেকে পুরানো পূজা। ইং. ১৭৫৭ সালে পলাশীর যুদ্ধের সময়ে ইস্ট ইন্ডিয়া কোম্পানির চিফ অফিসার রবার্ট ক্লাইভ বা লর্ড ক্লাইভ  রাজা নবকৃষ্ণ দেবের বাড়িতে এই দুর্গাপূজা শুরু করেন। আদি কলকাতার শুরুতে যে তিনটি গ্রামের সমবায়ে বর্তমানের কলকাতা শহরটি গড়ে উঠেছে তার একটির নাম ছিল সুতানুটি, ১৬৯০ সালে জব চার্নক হুগলি নদীর তীরে কলিকাতা, সুতানুটি ও গোবিন্দপুর - এই তিন গ্রামের সমবায়ে কলকাতা শহরের শুরু করেন, 'সুতানুটি' রাজা নবকৃষ্ণ স্ট্রিট সংলগ্ন স্থানে অবস্থিত, সেকারণে ঐতিহাসিক দিক থেকে পর্যালোচনা করলে এই রাস্তা খুবই উল্লেখযোগ্য। এছাড়া শোভাবাজার রাজবাড়ি, কালিকৃষ্ণ দেবের রাজবাড়ি, নাট মন্দির এই রাস্তায় অবস্থিত বলে এই রাস্তাটি কলকাতা শহরের খুবই গুরুত্তপূর্ণ রাস্তা।

উল্লেখযোগ্য স্থান 
 শোভাবাজার রাজবাড়ি 
 কালিকৃষ্ণ দেবের রাজবাড়ি 
 নাট মন্দির
 শেঠ আনন্দরাম জয়পুরিয়া কলেজ

উৎসব 
 শোভাবাজার রাজবাড়ির দুর্গত্সব 
 সুতানুটি উৎসব

তথ্যসূত্র

গ্যালারি 

কলকাতার রাস্তা
কলকাতার ইতিহাস
ধ্রুপদ

ধ্রুপদ, মূলত রাগসঙ্গীতের একটি ধারা। ধ্রুপদ অর্থ হলো ধ্রুব পদ। ভারতীয় উপমহাদেশে মধ্যযুগ থেকেই ভারতীয় রাগ-সংগীতে এই স্বতন্ত্র ধারার বিকাশ লাভ শুরু হয়। ঐ সময় হতে এধরনের গানের অর্থাৎ গীতরীতির প্রচলন বর্তমান কাল পর্যন্ত চলে আসছে। এই ধরনের গানে -"স্থায়ী, অন্তরা, সঞ্চারী, আভোগ" নামে চারটি 'কলি'বা 'তুক' থাকে। কোনো কোনো গানে দুটি তুকও থাকে। এই ধরনের গানে বিশেষ করেই রাগের বিশুদ্ধতা বজায় রাখা হয়। গানের কথাগুলি সাধারণত ভক্তি ও প্রকৃতি বর্ণনামূলক। এজাতীয় গানের মধ্যে কোনো প্রকার চাঞ্চল্য থাকে না। ধ্রুপদকে উচ্চাঙ্গসংগীতে সবচেয়ে অভিজাত বলা হয়।

তথ্যসূত্র 

সঙ্গীত
ভারতীয় সঙ্গীত
রাগসঙ্গীত
সঙ্গীতের ভারতীয় ধরন
রবার্ট ব্যাডেন পাওয়েল

রবার্ট স্টিফেনসন স্মিথ লর্ড ব্যাডেন পাওয়েল অফ গিলওয়েল, প্রথম ব্যারন বেডেন-পাওয়েল, ওএম, জিসিএমজি, জিসিভিও, কেসিবি (; ফেব্রুয়ারি ২২, ১৮৫৭ - ৮ জানুয়ারি, ১৯৪১) স্কাউট আন্দোলনের প্রতিষ্ঠাতা হিসেবে বৈশ্বিকভাবে পরিচিত হয়ে আছেন। এছাড়াও, তিনি ইংরেজ সামরিক কর্মকর্তা ছিলেন। তার পূর্ণ নাম রবার্ট স্টিভেন্সন স্মিথ লর্ড বেডেন পাওয়েল অব গিলওয়েল। স্কাউটদের মাঝে তিনি বি.পি. এবং গিলওয়েলের বেডেন পাওয়েল নামেও সমাধিক পরিচিত। বেডেন পাওয়েল এর বাবা ছিলেন অক্সফোর্ড এর প্রফেসর আর.এইচ.জি পাওয়েল ও মা হেনরিয়েটা গেসা।

কর্মজীবন 
বেডেন পাওয়েল লন্ডনে জন্মগ্রহণ করেন এবং ব্রিটিশ সরকারি বিদ্যালয়ে অধ্যয়ন করেন। এরপর ১৮৭৬ সালে একজন লেফটেন্যান্ট হিসেবে ব্রিটিশ সেনাবাহিনীতে ১৩ নং হসাসদলে যোগদান করেন। ব্রিটিশ সেনাবাহিনীর কর্মকর্তা হিসেবে তিনি ভারত, দক্ষিণ আফ্রিকার অ্যাংলো-এশেনতি এবং বোয়ের যুদ্ধসহ প্রভৃতি ব্রিটিশ উপনিবেশে কৃতিত্বের সাথে দায়িত্ব পালন করেন এবং বেশ কিছু ইতিহাস প্রসিদ্ধ যুদ্ধে অংশগ্রহণ করেন।
এছাড়াও, মাল্টায় নিয়োজিত ছিলেন। সামরিক জীবনের শেষদিকে তিনি ইংল্যান্ডে ফিরে যান এবং অশ্বারোহী বাহিনীর গুরুত্বপূর্ণ পদের দায়িত্ব গ্রহণ করেন।

সামারিক বাহিনীতে কর্মরত থাকাকালীন সবচেয়ে বেশি সফলতা পান ম্যাফেকিং অবরোধে। সেজন্যেই তিনি মেজর জেনারেল পদে উন্নীত হন। পরবর্তীতে ১৯১০ সালে বেডেন পাওয়েল লেফট্যানেন্ট জেনারেল হিসেবে অবসর গ্রহণ করেন।

স্কাউটিং 

সামরিক জীবনের বিভিন্ন অভিজ্ঞতা থেকে, বিশেষ করে ম্যাফেকিংয়ের যুদ্ধ থেকে তিনি ধারণা পান বালকদেরকে দিয়েও উপযুক্ত প্রশিক্ষণের মাধ্যমে গুরুত্বপূর্ণ কাজ সমাধা করা যেতে পারে। ম্যাফেকিংয়ের যুদ্ধে স্বেচ্ছাসেবক বালকদলের অবদান দেখে তিনি অভিভূত হন এবং এরপর থেকেই বালকদেরকে নিয়ে কিছু একটা করার পরিকল্পনা চলতে থাকে। পরবর্তীতে মাত্র ২০ জন বালক নিয়ে ১৯০৭ সালে পরীক্ষামূলক ভাবে স্কাঊট আন্দোলন বা বয় স্কাউট হিসেবে আত্মপ্রকাশ করে। এ প্রসঙ্গে তিনি তার প্রথম পুস্তিকা 'হ্যান্ডবুক ফর বয়েজ' লিখেন। স্কাউটক্রাফটকে ভিত্তি করে উডব্যাজ প্রোগ্রাম শুরু করেন যা জুলু সম্প্রদায়ের জীবনগাঁথাকে ঘিরে পরিচালিত হয়েছিল।

ব্যক্তিগত জীবন 

জানুয়ারি, ১৯১২ সালে রবার্ট বেডেন পাওয়েল স্কাউটের বিশ্ব সফরের অংশ হিসেবে নিউইয়র্কের পথে বের হয়েছেন। পথিমধ্যে ওলেভ সেন্ট ক্লেয়ার সোমেজর সাথে পরিচিত হন। ২৩ বছর বয়সী ওলেভ এবং ৫৫ বছর বয়সী রবার্ট ২২ ফেব্রুয়ারি একই তারিখে জন্মগ্রহণ করেছিলেন। পাওয়েলের অসম্ভব জনপ্রিয়তা ও খ্যাতির কারণে একই বছরের সেপ্টেম্বর মাসে গণমাধ্যমকে এড়িয়ে বাগদান পর্ব সমাপণ করেন। কঠোর গোপনীয়তায় তারা পার্কস্টোনের সেন্ট পিটার্স চার্চে ৩০ সেপ্টেম্বর, ১৯১২ সালে বিবাহবন্ধনে আবদ্ধ হন। ইংল্যান্ডের স্কাউট এবং গাইডেরা প্রত্যেকই এক পেনি করে চাঁদা সংগ্রহ করে বেডেন-পাওয়েল দম্পতির জন্যে বিয়ের উপহারস্বরূপ একটি গাড়ী দেয়। ব্রাউনসী আইল্যান্ডের সেন্ট ম্যারি'জ চার্চের অভ্যন্তরে তাদের বিয়ের স্মারক চিহ্ন রয়েছে।

রবার্ট বেডেন-পাওয়েল এবং ওলেভ বেডেন পাওয়েল হ্যাম্পশায়ারের বেন্টলের কাছাকাছি প্যাক্স হিলে ১৯১৯ থেকে ১৯৩৯ সাল পর্যন্ত বসবাস করেছিলেন।

তথ্যসূত্র 

১৮৫৭-এ জন্ম
১৯৪১-এ মৃত্যু
স্কাউট
২০শ শতাব্দীর ব্রিটিশ লেখক
ব্রোঞ্জ উলফ পুরস্কার বিজয়ী
ভিক্টোরীয় যুগের ব্যক্তি
ব্রিটিশ স্মৃতিকথাকার
নাইটস গ্র্যান্ড ক্রস অব দ্য অর্ডার অব সেন্ট মাইকেল অ্যান্ড সেন্ট জর্জ
সিটি অব ওয়েস্টমিনস্টারের সামরিক ব্যক্তি
শৈলেন্দ্র সরকার বিদ্যালয়

শৈলেন্দ্র সরকার বিদ্যালয় ভারতের কলকাতা শহরের পুরনো স্কুলগুলোর মধ্যে অন্যতম। সরকারি এ বিদ্যালয়টি মূলত উচ্চ মাধ্যমিক স্তর পর্যন্ত বাংলা মাধ্যম অনুসরণ করে। উত্তর কলকাতার ৬২ এ, শ্যামপুকুর স্ট্রিটে এই স্কুলটি অবস্থিত। প্রয়াত জাতীয় প্রধান শিক্ষক জ্যোতির্বিকাশ মিত্র মহাশয়ের কল্যাণে স্কুলটি পড়াশোনা ও খেলাধুলায় বিখ্যাত হয়ে উঠেছিল।

উল্লেখযোগ্য প্রাক্তন ছাত্র 
 অশোক সেন  , তাত্ত্বিক পদার্থবিজ্ঞানী যিনি স্ট্রিং তত্ত্ব নিয়ে গবেষণা করেছেন।
 বুদ্ধদেব ভট্টাচার্য , পশ্চিমবঙ্গের প্রাক্তন মুখ্য মন্ত্রী
 শ্যামল কুমার সেন , এলাহাবাদ হাইকোর্টের প্রধাণ বিচারক,কলকাতা হাইকোর্টের বিচারক ও পশ্চিমবঙ্গের গভর্নর ছিলেন।

রান্নাকরা মধ্যাহ্নভোজের কার্যক্রম 
আন্তর্জাতিক মানব অধিকার নিগরানের রান্নাকরা মধ্যাহ্নভোজ কার্যক্রমের অধীনে এই স্কুলটি অংশগ্রহণ করেছে।

তথ্যসূত্র 

পশ্চিমবঙ্গের বিদ্যালয়
কলকাতার বিদ্যালয়
পশ্চিমবঙ্গের শিক্ষাপ্রতিষ্ঠান
১৯২০-এ ভারতে প্রতিষ্ঠিত
পশ্চিমবঙ্গের উচ্চ বিদ্যালয় ও মাধ্যমিক বিদ্যালয়
১৯২০-এ প্রতিষ্ঠিত শিক্ষাপ্রতিষ্ঠান
জানালা

জানালা (আঞ্চলিক: জাল্‌না, জানেলা) হলো দেয়াল বা ছাদের মধ্যে এমন কোন ফোকর যার মধ্য দিয়ে আলো, বাতাস ও শব্দ গমন করতে পারে।
ব্যবহার বিশেষে এটি সম্পূর্ণ বা আংশিক খোলার উপযোগী অস্বচ্ছ, স্বচ্ছ বা আংশিক আলোকভেদী বস্তু দ্বারা তৈরি হয়। বাংলাদেশের জানালাগুলো সাধারণত কাঠ, এ্যালুমিনিয়াম, মাইল্ড স্টিল (এম.এস) এবং কাচ ব্যবহার হচ্ছে।

জানালার ইতিহাস 
বাংলা ভাষায় জানালা শব্দের উৎপত্তির পর্তুগিজ শব্দ "জানেলা (Janela)" থেকে। জানালার প্রচলিত কিছু প্রতিশব্দ হলো গবাক্ষ, বাতায়ন, খিড়কি।

জানালার গঠন 
জানালায় চৌকাঠ এবং পাল্লা প্রধান দুইটি অংশ থাকে। চৌকাঠের সাথে পাল্লাকে যুক্ত করতে ধাতব কব্জা ব্যবহার করা হয়। খোলা-বন্ধ করার সুবিধার জন্য পাল্লার সাথে হাতল লাগানো হয়।

জানালার ধরন

ফিক্সড বা বদ্ধ জানালা 
এই ধরনের জানালা কখনই খোলার ব্যবস্থা থাকেনা। শুধু আলোর জন্য এই ধরনের জানালা ব্যবহার করা হয়। এই জানালায় বাতাস চলাচলের কোন সুবিধা থাকেনা। সাধারণত উঁচু হলরুম বা লবি স্পেসের দেয়ালের উপরের অংশে এই ধরনের জানালা ব্যবহার করা হয়।

কেজমেন্ট বা পাল্লা জানালা 

এই ধরনের জানালায় একটি ফ্রেমের সাথে এক বা একাধিক পাল্লা উলম্ব ভাবে কব্জার মধ্যমে আটকানো থাকে। পাল্লাগুলোকে কব্জার মাধ্যমে ঘোরানো যায়। পাল্লাগুলো ভেতর বা বাহিরে, ক্ষেত্রবিশেষে উভয় দিকেই খোলার ব্যবস্থা থাকে। এধরনের জানালা বাংলা অঞ্চলের সর্বাধিক ব্যবহৃত হয়।

অনিঙ বা আনুভূমিক পাল্লা 
এটি কেজমেন্ট বা পাল্লা জানালার মতই তবে এ ক্ষেত্রে পাল্লাগুলো আনুভূমিক বরাবর ঘুরানো বা উঠানামা করা যায়। সাধারণত দোকান বা কাউন্টারে এই ধরনের জনালা ব্যবহার দেখা যায়।

বর্গা বা আড়কাঠের জানালা 

দরজার আড়কাঠের উপরে এই ধরনের জানালা ব্যবহার করা হয়। এটি দরজা বন্ধ থাকলেও উপর দিয়ে আলো আসতে সাহায্য করে। অনেক ক্ষেত্রে বাড়ির প্রধান দরজার উপরে এই জানালা ব্যবহার করা হয়।

লুভার বা খড়খড়ি জানালা 
এই ধরনের জানালা অনেকগুলো উলম্ব বা আনুভূমিক পরস্পর সমান্তরাল খড়খড়ি বা ঝিল্লি দিয়ে তৈরি করা হয়। ক্র্যাংক বা কীলকের মাধ্যমে খড়খড়িগুলোকে ঘুরিয়ে বাতাসের প্রবাহ নিয়ন্ত্রণ করা যায়। ক্রান্তিয় গ্রীষ্মপ্রধান অঞ্চলে এই ধরনের জানালার ব্যাপক ব্যবহার দেখা যায়।

ছাদ বা চন্দ্র জানালা 

সূর্য বা চাঁদের আলো ভবনের ভেতরে আনতে ছাদ বা চালে এই ধরনের জানালা ব্যবহার করা হয়।

কুলুঙ্গি জানালা 

তিন বা ততোধিক প্যানেল দিয়ে তৈরি এই ধরনের জানালা মূল ভবন থেকে কিছুটা বেরিয়ে থাকে।

চিত্রমালা

তথ্যসূত্র

বহিঃসংযোগ 

স্থাপত্য
স্থাপত্য উপাদান
কাচ
ইট

ইঁট, ইট বা ইষ্টক () ইমারত তৈরির একটি অতি আবশ্যকীয় ও মৌলিক উপাদান বিশেষ। মাটিকে আয়তঘনক আকারের ছাঁচে ঢেলে ভিজিয়ে কাঁচা ইঁট তৈরি হয়, তারপর এক রোদে শুকানো হয়। কাঁচা ইঁটকে আগুনে পোড়ালে পাকা ইঁট তৈরি হয়। বহু প্রাচীনকাল থেকেই পৃথিবীর বিভিন্ন দেশে রোদে শুকানো বা আগুনে পোড়ানো ইট ব্যবহৃত হয়ে আসছে। যদিও ইট পাথরের মত দীর্ঘস্থায়ী এবং মজবুত নয়; তারপরও সহজলভ্যতা, অল্প খরচ এবং স্বল্প ওজনের জন্য এর জনপ্রিয়তা এবং ব্যবহার সর্বাধিক। ইঁট বানানোর সময় কিছু ইঁট বেশি পুড়ে যায় ও কেকের মত ফুলে উঠে এক ফোপা শক্ত কালচে খয়েরী আঁকা-বাঁকা আকৃতির ইঁট তৈরি করে, যাকে বলে ঝামা বা ঝামা ইট। ঝামা শক্ত ও এবড়ো থেবড়ো বলে ঘষামাজার কাজে ব্যবহৃত হয়।

ইতিহাস 

খ্রীষ্ট-পূর্ব ৭,৫০০ বছর পূর্বে সবচেয়ে প্রাচীনতম ইটের সন্ধান পাওয়া গেছে। এ ইট দক্ষিণ-পূর্ব আনাতোলিয়ার নিকটবর্তী দিয়াবাকির কাছাকাছি তাইগ্রিস এলাকা থেকে সংগৃহীত হয়েছে। এরচেয়ে অল্প প্রাচীন ইট খ্রীষ্ট-পূর্ব ৭,০০০ থেকে ৬,৩৯৫ সালের মধ্যে জেরিকো এবং কাতাল হাইয়ূক এলাকায় দেখা গেছে। তবে ব্যাপকভাবে বিশ্বাস করা হয় যে, মধ্যপ্রাচ্যে খ্রীষ্ট-পূর্ব তৃতীয় শতকে আগুনে পোড়া ইট তৈরী করা হয়েছিল। আগুনে পোড়ানো ইট ঠাণ্ডা এবং আর্দ্র আবহাওয়ার বিরুদ্ধে কাজ করে ও বেশ মজবুত প্রকৃতির হয়ে থাকে।

ইটের ভাঁটা 

ইট তৈরির ক্ষেত্রকে বলা হয় ইটের ভাঁটা। সাধারণত কৃষি জমিতে যেখানকার মাটি ইট তৈরির উপযোগী সেখানে ইট তৈরি করা হয়। ছাঁচে পানিতে গোলা কাদা-মাটি ফেলে ইট তৈরি করা হয়। এই ইট কাঁচা। একে রোদে শুকানো হয়। তারপর আগুনে একে পোড়ানো হয়। ইটের ভাটায় বড় চুল্লির মতো। কাঠ পুড়িয়ে, বা কখনো কয়লা জ্বালিয়ে ইটের ভাঁটায় ইট পোড়ানো হয়। এর উপরিভাগে ১২০ ফুট উচ্চতাবিশষ্ট চিমনি থাকে যা দিয়ে ধোঁয়া নির্গত হতে দেখা যায়। ১৯৮০-এর দশক থেকে বাংলাদেশে আধুনিক কারখানায় ইট প্রস্তুত শুরু হয়েছে।

গ্যালারি

নোট

তথ্যসূত্র

আরোও পড়ুন 
 
 
 
 
 
 
 
 Hudson, Kenneth (1972) Building Materials; chap. 3: Bricks and tiles. London: Longman; pp. 28–42

বহিঃসংযোগ 

 Compressive strength test of Bricks
 Brick in 20th-Century Architecture
 "Bricks Made Automatically by One-Man Machine" Popular Mechanics, April 1935, pg. 523 bottom-left

 
মাটি ভিত্তিক নির্মাণ সামগ্রী
নির্মাণ উপাদান
ইট-পাথরের নির্মাণকাজ
হিলবের্ট বক্রতা

হিলবের্ট বক্রতা একটি বিশেষ ধরনের নিরবচ্ছিন্ন ফ্রাক্টাল যেটির উদ্ভাবন করেন জার্মান গণিতবিদ ডাভিড হিলবের্ট ১৮৯১ সালে।.

হিলবের্ট বক্রতা ক্ষেত্র পূরক রেখা। একারণে এর হাসডর্ফ মাত্রা ( সীমার মধ্যে) হচ্ছে ২। 
হিলবের্ট বক্রতা  এর ইউক্লিডীয় দূরত্ব হচ্ছে , অর্থাৎ  এর মানের সাথে এটি ঘাত আকারে বাড়তে থাকে।

লিন্ডেনমায়ের ব্যবস্থায় হিলবের্ট বক্রতার উপস্থাপনা 
হিলবের্ট বক্রতাকে নিচের ব্যাকরণ অনুসারে প্রকাশ করা যায়।

বর্ণমালা : L, R
ধ্রুবক : F, +, −
স্বতঃসিদ্ধ : L 
উৎপাদনী সূত্র: 
 L → +RF−LFL−FR+ 
 R → −LF+RFR+FL−

এখানে, F বোঝায় "এক একক সরলরেখা অঙ্কন", + বোঝায় "৯০° বায়ে ঘুর্ণন", এবং - বোঝায় "৯০° ডানে ঘূর্ণন" (দেখুন টার্টল গ্রাফিক্স).

কম্পিউটার প্রোগ্রাম 
বাটজ  একাধিক মাত্রায় হিলবের্ট বক্রতা অঙ্কনের একটি অ্যালগোরিদম প্রকাশ করেছেন। libHilbert হচ্ছে একটি সি++ লাইব্রেরি যেটি বাটজ এর অ্যালগরিদমের উপর রচনা করা হয়েছে।

তথ্যসূত্র

আরও দেখুন 

ফ্র্যাক্টাল
রেখা

রেখা () হলো একাধিক বিন্দুর পারস্পরিক সংযোগের ফলে সৃষ্ট পথবিশেষ। অন্যভাবে বললে একটি বিন্দুর চলার পথকে রেখা বলা হয়। এই চলার পথটি যখন সোজা বা সরল হয়, তখন তাকে সরলরেখা বলা হয় আর যখন পথটা বাঁকা হয়, তখন যে পথটি সৃষ্টি হয় তাকে বলা হয় বক্ররেখা।

রেখার সাহায্যে বিভিন্ন ধরনের জ্যামিতিক আকার তৈরি করা যায়। যেমন: সরলরেখার সাহায্যে ত্রিভুজ, চতুর্ভুজ, আয়তক্ষেত্র, রম্বস, সামান্তরিক, পঞ্চভুজ, ষড়ভুজ ইত্যাদি তৈরি করা যায়। আবার বক্ররেখার সাহায্যে তৈরি করা যায় বৃত্ত, উপবৃত্ত, অধিবৃত্ত, ইত্যাদি।

চিত্রকলাতেও রেখার ব্যবহার উল্লেখযোগ্য। বিভিন্ন ধরনের রেখার ব্যবহারে শিল্পীরা তৈরি করেন তাদের নিজস্ব রেখাচিত্র।

সূত্রাবলী

নতি-ছেদিতাংশ রূপ (Slope-intercept form)
 
 সরলরেখার নতি
 ছেদিতাংশ

ছেদিতাংশ রূপ (Intercept form)
 
 সরলরেখা যে বিন্দুতে -অক্ষকে ছেদ করে, তার ভুজ
 সরলরেখা যে বিন্দুতে -অক্ষকে ছেদ করে, তার কোটি

তথ্যসূত্র

বহিঃসংযোগ 
 
 Equations of the Straight Line at Cut-the-Knot
 Citizendium 

জ্যামিতিক আকৃতি
কচ স্নোফ্লেক

কচ স্নোফ্লেক (বা কচ তারকা) একটি গাণিতিক রেখা এবং প্রথম দিকের একটি ফ্রাক্টাল। ১৯০৪ সালে একটি ফরাসি ভাষার জার্নালে (মূল ফরাসি শিরোনাম: "Sur une courbe continue sans tangente, obtenue par une construction géométrique élémentaire") সুয়েডীয় গণিতবিদ হেল্গে ভন কচ এই রেখা আবিষ্কার করেন। স্বল্প পরিচিত কচ কার্ভ বা কচ রেখাও স্নোফ্লেকের মতই, তবে এটি শুরু হয় সমবাহু ত্রিভুজের পরিবর্তে একটি সরলরেখা দিয়ে।

কচ তারকার গঠন একটি সরলরেখা নিয়ে শুরু হয় এবং পর্যয়ক্রমে নিচের নিয়ম অনুযায়ী সরল রেখাকে প্রতিস্থাপিত করা হয়।
 প্রতিটি সরল রেখাকে তিনটি সমান ভাগে ভাগ করা হবে।
 মাঝের অংশটিতে একটি সমবাহু ত্রিভুজ আকা হবে এবং ত্রিভুজটির মাথা বাইরের দিকে থাকবে।
 ২য় ধাপে তৈরীকৃত ত্রিভুজের ভুমিস্থ সরলরেখা মুছে ফেলতে হবে।

এভাবে প্রতিস্থাপনের পর আকার দাড়াবে একটি ছয়কোনা তারকার মত।

কচ রেখার দৈর্ঘ্য অসীম কেননা প্রতি ধাপেই একটি রেখা থেকে চারটি নতুন রেখা তৈরি হয়। প্রতি ধাপে একটি রেখার দৈর্ঘ্য আগের ধাপের রেখার তিনভাগের একভাগ হয়। সুতরাং n ধাপের রেখার দৈর্ঘ্য হবে (4/3)n: এবং ফ্রাক্টাল মাত্রা হবে log 4/log 3 ≈ 1.26, যা রেখার মাত্রার (১) তুলনায় বড় কিন্তু পিয়ানোর ক্ষেত্র পুরক রেখার মাত্রার (২) থেকে কম।

কচ রেখা যদিও নিরবচ্ছিন্ন তবে কোথাও অন্তরকলনযোগ্য নয়।

কচ স্নোফ্লেকের দৈর্ঘ্য অসীম হলেও এর ক্ষেত্র সসীম। কচ স্নোফ্লেকের ক্ষেত্রফল হচ্ছে , যেখানে s হচ্ছে মূল ত্রিভুজের একবাহুর দৈর্ঘ্য।
এ থেকে দেখা যাচ্ছে কচ স্নোফ্লেক মূল ত্রিভুজ থেকে মাত্র ৮/৫ গুণ বড় ক্ষেত্রফল দখল করে থাকে।

লিন্ডারমায়ের ব্যবস্থায় উপস্থাপন 
কচ কার্ভকে নিচের গ্রামার দিয়ে প্রকাশ করা যায়।

অ্যালফাবেট : F
ধ্রুবক : +, −
অ্যাক্সিওম : F++F++F
উৎপাদন সূত্র:
 F → F−F++F−F

এখানে এখানে, F বোঝায় "এক একক সরলরেখা অঙ্কন", + বোঝায় "৬০° ডানে ঘুর্ণন", এবং - বোঝায় "৬০° বামে ঘুর্ণন" (দেখুন টার্টল গ্রাফিক্স)।

আরও দেখুন 

 List of fractals by Hausdorff dimension

তথ্যসূত্র 

ফ্র্যাক্টাল